Stjórnvöld ákváðu í gær að fjölga veiðidögum á grásleppuveiðum í 32 . Það er fjölgun um 12 daga frá vertíð síðasta ár en þá voru veiðidagarnir 20 talsins . Sókninni í hrognkelsastofninn er stýrt með því að ákveða fjölda veiðidaga sem hverjum bát er heimilt að nota til veiða um hverja vertíð . Aukningin nú kemur til vegna þess að vísindamenn hafa ekki orðið varir við jafn mikið af grásleppu á Íslandsmiðum og nú í vetur . Aflabrögð norðanlands hafa einnig gengið mjög vel sem styrkir þá trú manna að nú sé lag að auka veiðar . Fulltrúar Landssambands smábátaeigenda lögðu til í fyrradag að veiðidagarnir yrðu 36 talsins en stjórnvöld ákváðu hins vegar 32 daga . Þetta mun þó vera bráðabirgðaákvörðum sem kæmi á til endurskoðunar síðar í vor telji menn efni og ástæður til . Hefja má hrognkelsaveiðar við Vesturland í dag 1. apríl með þeim takmörkunum þó að veiðar eru ekki heimilaðar við innanverðan Breiðafjörð fyrr en 20. maí .